விவசாய நிலங்களை வாங்கி குளிர்பானத் தொழிற்சாலை கட்டத் திட்டமிடும் கார்ப்பரேட் நிறுவனத்தை எதிர்த்துப் போராடுவதே ஜீவாவின் பணி. இதில் கிராம மக்கள் அவன் பின்னால் திரள்கிறார்கள். இன்னும் சில நாட்களில் நிலத்தை மீட்காவிட்டால் நிலம் நிரந்தரமாகக் கைவிட்டுப் போய்விடும் நிலை. கார்ப்பரேட் நிறுவன அதிபரோ எப்படியாவது நிலத்தைக் கையகப்படுத்திவிட வேண்டும் என்று நினைக்கிறான். இதையெல்லாம் தெரிந்துகொள்ளும் கதிர் திருட்டுப் புத்தியைக் கைவிட்டு நியாயத்துக்காகப் போராட ஆரம்பிக்கிறான். இடையில் அங்கிதா என்னும் பெண்ணுடன் கதிருக்குக் காதல் ஏற்படுகிறது. இவனுடைய முயற்சிகளில் அவளும் கை கொடுக்கிறாள்.